Ruotsin poliisiylijohtaja Anders Thornberg varoittaa, että Tukholman ja Uppsalan maanantaiset räjähdykset ennakoivat uutta rajun jengiväkivallan vuotta.

– Uskon väkivallan jatkuvan suunnilleen samalla tasolla kuin tähänkin asti, kunnes yhteiskunta saa väkivallan kasvun haltuun, Thornberg arvioi ruotsalaisen uutistoimiston TT:n haastattelussa (siirryt toiseen palveluun).

Tukholman keskustassa sattui maanantain vastaisena yönä poikkeuksellisen raju räjähdys asuinalueella. Tekijöitä ei vielä tiedetä. Myös Uppsalassa räjähti samana yönä ravintolan edustalla.

Poliisiylijohtaja arvioi, että räjähdysten takana on pieni joukko kovimpia rikollisia, jotka käyttävät rajuja keinoja.

Ruotsissa ampumiset ja räjähdeiskut ovat viime vuosina yleistyneet.

– Vaikka olemme ponnistelleet ja saaneet aikaan tuloksia, on liian monia uusia ja yhä nuorempia tekijöitä, jotka astuvat esiin, Thornberg sanoo.

Sisäministeri Mikael Damberg sanoo TT:n haastattelussa, että hän haluaa koventaa räjähderikollisuudesta annettavia tuomioita tänä vuonna.

Lisää aiheesta:

Poliisi: Tukholman keskustassa tapahtuneessa räjähdyksessä ei viitteitä terrorismista

Olivatko ne laukauksia? Ruotsissa väkivaltaa joutuu miettimään useammin kuin Suomessa

Harva uskoo Malmössä rikollisryhmien väkivallan kierteen loppumiseen – Tanska puolestaan katsoo, että rajatarkastukset patoavat rikollisuutta